Ericu950/Stoicheia-meter-silver huggingface dataset:
κ ἀκεῖ γὰρ ἄν τις ἐπὶ τὸ δεῖπνον ἕνα καλῇ , πάρεισιν ὀκτωκαίδεκ ἄλλοι καὶ δέκα ἅρματα συνωρίδες τε πεντεκαίδεκα ·
τούτοις δὲ δεῖ σε τ ἀπιτήδει  ἐμβαλεῖν , ὥστ  ἦν κράτιστον μη δὲ καλέσαι μηδένα .
κ ἀμοὶ δ ἦν κράτιστον σιωπᾶν καὶ μὴ ἐπὶ τοσούτοις προειρημένοις ἕτερα προστιθέναι ·
ἀλλ ἐπεὶ πάνυ λιπαρῶς ἡμᾶς ἀπαιτεῖς καὶ τὸν περὶ τῶν ἐπὶ τρυφῇ διαβοήτων γενομένων λόγον καὶ τῆς τούτων ἡδυπαθείας . . .
ἡ γὰρ ἀπόλαυσις δήπου μετ ἐπιθυμίας πρῶτον , ἔπειτα μεθ ἡδονῆς .
καίτοι Σοφοκλῆς γ ὁ ποιητής , τῶν ἀπολαυστικῶν εἷς ὤν , ἵνα μὴ κατηγορῇ τοῦ γήρως , εἰς σωφροσύνην ἔθετο τὴν ἀσθένειαν αὐτοῦ τὴν περὶ τὰς τῶν ἀφροδισίων ἀπολαύσεις , φήσας ἀσμένως ἀπηλλάχθαι αὐτῶν ὥσπερ τινὸς δεσπότου   .
ἐγὼ δέ φημι καὶ τὴν τοῦ Πάριδος κρίσιν ὑπὸ τῶν παλαιοτέρων πεποιῆσθαι ἡδονῆς πρὸς ἀρετὴν οὖσαν σύγκρισιν ·
προκριθείσης γοῦν τῆς Ἀφροδίτης , αὕτη δ ἐστὶν ἡ ἡδονή , πάντα συνεταράχθη .
καί μοι δοκεῖ καὶ ὁ καλὸς ἡμῶν Ξενοφῶν τὸν περὶ τὸν Ἡρακλέα καὶ τὴν Ἀρετὴν μῦθον ἐντεῦθεν πεπλακέναι   .
κατὰ γὰρ τὸν Ἐμπεδοκλέα   ·
οὐδέ τις ἦν κείνοισιν Ἄρης θεὸς οὐ δὲ Κυδοιμὸς οὐ δὲ Ζεὺς βασιλεὺς οὐ δὲ Κρόνος οὐ δὲ Ποσειδῶν , ἀλλὰ Κύπρις βασίλεια .
τὴν οἵ γ εὐσεβέεσσιν ἀγάλμασιν ἱλάσκοντο γραπτοῖς τε ζῴοισι μύροισί τε δαιδαλεόδμοις σμύρνης τ ἀκρήτου θυσίαις λιβάνου τε θυώδους , ξανθῶν τε σπονδὰς μελίτων ῥίπτοντες ἐς οὖδας .
καὶ Μένανδρος δ ἐν Κιθαριστῇ περί τινος μουσικευομένου λέγων φησί   ·
φιλόμουσον εἶν αὐτὸν πάνυ ἀκούσματ  εἰς τρυφήν τε παιδεύεσθ  αἰεί .
καίτοι τινές φασι κατὰ φύσιν εἶναι τὴν ἡδονὴν ἐκ τοῦ πάντα ζῷα δεδουλῶσθαι ταύτῃ , ὥσπερ οὐχὶ καὶ δειλίας καὶ φόβου καὶ τῶν ἄλλων παθημάτων κοινῶς μὲν ἐν ἅπασιν ὄντων , παρὰ δὲ τοῖς λογισμῷ χρωμένοις ἀποδοκιμαζομένων .
τὸ οὖν ἡδονὰς διώκειν προπετῶς λύπας ἐστὶ θηρεύειν .
διόπερ Ὅμηρος ἐπονείδιστον βουλόμενος ποιῆσαι τὴν ἡδονὴν καὶ τῶν θεῶν φησι τοὺς μεγίστους οὐδὲν ὑπὸ τῆς σφετέρας ὠφελεῖσθαι δυνάμεως , ἀλλὰ τὰ μέγιστα βλάπτεσθαι παρενεχθέντας ὑπ αὐτῆς .
ὅσα μὲν γὰρ ἀγρυπνῶν ὁ Ζεὺς ἐφρόντιζεν ὑπὲρ τῶν Τρώων , ταῦτ ἀπώλεσεν μεθ ἡμέραν ὑφ ἡδονῆς κρατηθείς .
καὶ ὁ Ἄρης ἀλκιμώτατος ὢν ὑπὸ τοῦ ἀσθενεστάτου Ἡφαίστου συνεποδίσθη καὶ ὦφλεν αἰσχύνην καὶ ζημίαν ἐκδοὺς ἑαυτὸν ἔρωσιν ἀλογίστοις .
φησὶ γοῦν πρὸς τοὺς θεούς , ὅτ ἦλθον αὐτὸν θεασόμενοι δεδεμένον ·
οὐκ ἀρετᾷ κακὰ ἔργα ·
κιχάνει τοι βραδὺς ὠκύν , ὡς καὶ νῦν Ἥφαιστος ἐὼν βραδὺς εἷλεν Ἄρηα ὠκύτατόν περ ἐόντα θεῶν οἳ Ὄλυμπον ἔχουσι , χωλὸς ἐών , τέχνῃσι ·
τὸ καὶ ζωάγρι ὀφέλλει .
οὐδεὶς δὲ λέγει τὸν Ἀριστείδου βίον ἡδύν , ἀλλὰ τὸν Σμινδυρίδου τοῦ Συβαρίτου καὶ τὸν Σαρδαναπάλλου .
καίτοι κατά γε τὴν δόξαν , φησὶν ἐν τῷ περὶ Ἡδονῆς Θεόφραστος   , οὐχ ὁμοίως λαμπρός ἐστιν ·
ἀλλ οὐκ ἐτρύφησεν ὥσπερ ἐκεῖνοι .
οὐ δὲ τὸν Ἀγησιλάου τοῦ Λακεδαιμονίων βασιλέως , ἀλλὰ μᾶλλον , εἰ ἔτυχεν , τὸν Ἀνάνιος οὕτως ἀοράτου κατὰ δόξαν ὄντος , οὐ δὲ τὸν τῶν ἡμιθέων τῶν ἐπὶ Τροίας , ἀλλὰ πολλῷ μᾶλλον τὸν νῦν .
καὶ τοῦτ εἰκότως .
ὃ μὲν γὰρ ἀκατάσκευος καὶ καθάπερ ἀνεύρετος ἦν , οὔ τ ἐπιμιξίας οὔσης οὔ τε τῶν τεχνῶν διηκριβωμένων , ὃ δὲ πᾶσιν ἐξηρτυμένος πρὸς ῥᾳστώνην καὶ πρὸς ἀπόλαυσιν καὶ πρὸς τὰς ἄλλας διαγωγάς .
πλάτων δ ἐν τῷ Φιλήβῳ φησίν   ·
ἡδονὴ μὲν γὰρ ἁπάντων ἀλαζονίστατον .
ὡς δὲ λόγος , καὶ ἐν ταῖς ἡδοναῖς ταῖς περὶ τὰ ἀφροδίσια , αἳ δὴ μέγισται δοκοῦσιν εἶναι , καὶ τὸ ἐπιορκεῖν συγγνώμην εἴληφεν παρὰ θεῶν , ὥσπερ καθάπερ παίδων τῶν ἡδονῶν νοῦν οὐ δὲ τὸν ὀλίγιστον κεκτημένων .
ἐν δὲ τῷ ὀγδόῳ τῆς Πολιτείας ὁ αὐτὸς Πλάτων πρότερος ὑπέδειξε τὸ ὑπὸ τῶν Ἐπικουρείων θρυλούμενον   , ὅτι  τῶν ἐπιθυμιῶν αἳ μέν εἰσι φυσικαὶ καὶ ἀναγκαῖαι , αἳ δὲ φυσικαὶ μέν , οὐκ ἀναγκαῖαι δέ , αἳ δὲ οὔ τε φυσικαὶ οὔ τε ἀναγκαῖαι  , γράφων οὕτως   ·
ἆρ οὖν οὐχὶ ἡ τοῦ φαγεῖν μέχρις ὑγιείας καὶ εὐεξίας καὶ αὐτοῦ σίτου καὶ ὄψου ἀναγκαῖος ἂν εἴη ;
ἡ μέν γέ που τοῦ σίτου κατ ἀμφότερα ἀναγκαία , ᾗ τε ὠφέλιμος ᾗ τε παῦσαι ζῶντας δυνατή ;
ναί .
ἡ δὲ ὄψου , εἴ πῄ τινα ὠφέλειαν πρὸς εὐεξίαν παρέχεται ;
πάνυ μὲν οὖν .
τί δαί ;
ἡ πέρα τούτων καὶ ἀλλοίων ἐδεσμάτων ἢ τοιούτων ἐπιθυμία , δυνατὴ δὲ κολαζομένη ἐκ νέων πολλῶν ἀπαλλάττεσθαι , καὶ βλαβερὰ μὲν σώματι , βλαβερὰ δὲ ψυχῇ πρός τε φρόνησιν καὶ πρὸς τὸ σωφρονεῖν , ἆρά γε ὀρθῶς οὐκ ἀναγκαία ἂν καλοῖτο ;
ὀρθότατα μὲν οὖν .
ἡρακλείδης δ ὁ Ποντικὸς ἐν τῷ περὶ Ἡδονῆς τάδε λέγει ·
οἱ τύραννοι καὶ οἱ βασιλεῖς πάντων ἀγαθῶν ὄντες κύριοι καὶ πάντων εἰληφότες πεῖραν τὴν ἡδονὴν προκρίνουσιν , μεγαλοψυχοτέρας ποιούσης τῆς ἡδονῆς τὰς τῶν ἀνθρώπων φύσεις .
ἅπαντες γοῦν οἱ τὴν ἡδονὴν τιμῶντες καὶ τρυφᾶν προῃρημένοι μεγαλόψυχοι καὶ μεγαλοπρεπεῖς εἰσιν , ὡς Πέρσαι καὶ Μῆδοι .
μάλιστα γὰρ τῶν ἄλλων ἀνθρώπων τὴν ἡδονὴν οὗτοι καὶ τὸ τρυφᾶν τιμῶσιν , ἀνδρειότατοι καὶ μεγαλοψυχότατοι τῶν βαρβάρων ὄντες .
ἐστὶ γὰρ τὸ μὲν ἥδεσθαι καὶ τὸ τρυφᾶν ἐλευθέρων ·
ἀνίησι γὰρ τὰς ψυχὰς καὶ αὔξει ·
τὸ δὲ πονεῖν δούλων καὶ ταπεινῶν ·
διὸ καὶ συστέλλονται οὗτοι καὶ τὰς φύσεις .
καὶ ἡ Ἀθηναίων πόλις , ἕως ἐτρύφα , μεγίστη τε ἦν καὶ μεγαλοψυχοτάτους ἔτρεφεν ἄνδρας .
ἁλουργῆ μὲν γὰρ ἠμπίσχοντο ἱμάτια , ποικίλους δ ὑπέδυνον χιτῶνας , κορύμβους δ ἀναδούμενοι τῶν τριχῶν χρυσοῦς τέττιγας περὶ τὸ μέτωπον καὶ τὰς κόρρας ἐφόρουν ·
ὀκλαδίας τε αὐτοῖς δίφρους ἔφερον οἱ παῖδες , ἵνα μὴ καθίζοιεν ὡς ἔτυχεν .
καὶ οὗτοι ἦσαν οἱ τὴν ἐν Μαραθῶνι νικήσαντες μάχην καὶ μόνοι τὴν τῆς Ἀσίας ἁπάσης δύναμιν χειρωσάμενοι .
καὶ οἱ φρονιμώτατοι δέ , φησίν , καὶ μεγίστην δόξαν ἐπὶ σοφίᾳ ἔχοντες μέγιστον ἀγαθὸν τὴν ἡδονὴν εἶναι νομίζουσιν , Σιμωνίδης μὲν οὑτωσὶ λέγων   ·
τίς γὰρ ἁδονᾶς ἄτερ θνητῶν βίος ποθεινὸς ἢ ποία τυραννίς ;
τᾶς ἄτερ οὐ δὲ θεῶν ζηλωτὸς αἰών .
πίνδαρος δὲ παραινῶν Ἱέρωνι τῷ Συρακοσίων ἄρχοντι   ·
μηδ  ἀμαύρου , φησί , τέρψιν ἐν βίῳ ·
πολύ τοι φέριστον ἀνδρὶ τερπνὸς αἰών .
καὶ Ὅμηρος δὲ τὴν εὐφροσύνην καὶ τὸ εὐφραίνεσθαι τέλος φησὶν   εἶναι χαριέστερον , ὅταν δαιτυμόνες μὲν ἀοιδοῦ ἀκουάζωνται , παρὰ δὲ πλήθωσι τράπεζαι .
τοὺς δὲ θεούς φησιν εἶναι ῥεῖα ζώοντας    τὸ δὲ ῥεῖα ἐστὶν ἀπόνωσ  ὥσπερ ἐνδεικνύμενος ὅτι μέγιστόν ἐστι τῶν κακῶν ἡ περὶ τὸ ζῆν ταλαιπωρία καὶ ὁ πόνος .
διόπερ καὶ Μεγακλείδης   ἐπιτιμᾷ τοῖς μεθ Ὅμηρον καὶ Ἡσίοδον ποιηταῖς ὅσοι περὶ Ἡρακλέους εἰρήκασιν ὡς στρατοπέδων ἡγεῖτο καὶ πόλεις ᾕρει ·
ὃς μεθ ἡδονῆς πλείστης τὸν μετ ἀνθρώπων βίον διετέλεσε , πλείστας μὲν γυναῖκας γήμας , ἐκ πλείστων δὲ λάθρᾳ παρθένων παιδοποιησάμενος .
εἴποι γὰρ ἄν τις πρὸς τοὺς οὐ ταῦτα παραδεχομένους ·
πόθεν , ὦ οὗτοι , τὴν περὶ τὰς ἐδωδὰς αὐτῷ σπουδὴν ἀνατίθετε , ἢ πόθεν παρῆλθεν εἰς τοὺς ἀνθρώπους τὸ τῆς λοιβαίας κύλικος μηδὲν ὑπολείπεσθαι , εἰ μὴ τὰ περὶ τὰς ἡδονὰς ἐδοκίμαζεν , ἢ διὰ τί τὰ θερμὰ λουτρὰ τὰ φαινόμενα ἐκ τῆς γῆς πάντες Ἡρακλέους φασὶν εἶναι ἱερά , ἢ διὰ τί τὰς μαλακὰς στρωμνὰς Ἡρακλέους κοίτας εἰώθασι καλεῖν , εἰ κατεφρόνει τῶν ἡδέως ζώντων ;
τοῦτον οὖν , φησίν , οἱ νέοι ποιηταὶ κατασκευάζουσιν ἐν λῃστοῦ σχήματι μόνον περιπορευόμενον , ξύλον ἔχοντα καὶ λεοντῆν καὶ τόξα ·
καὶ ταῦτα πλάσαι πρῶτον Στησίχορον τὸν Ἱμεραῖον .
καὶ Ξάνθος δ ὁ μελοποιός , πρεσβύτερος ὢν Στησιχόρου , ὡς καὶ αὐτὸς ὁ Στησίχορος μαρτυρεῖ   , ὥς φησιν ὁ Μεγακλείδης , οὐ ταύτην αὐτῷ περιτίθησι τὴν στολήν , ἀλλὰ τὴν Ὁμηρικήν .
πολλὰ δὲ τῶν Ξάνθου παραπεποίηκεν ὁ Στησίχορος , ὥσπερ καὶ τὴν Ὀρέστειαν καλουμένην .
ἀντισθένης δὲ τὴν ἡδονὴν ἀγαθὸν εἶναι φάσκων προσέθηκεν τὴν ἀμεταμέλητον .
ὁ δὲ παρὰ τῷ Ὁμήρῳ Ὀδυσσεὺς ἡγεμὼν δοκεῖ γεγενῆσθαι Ἐπικούρῳ τῆς πολυθρυλήτου ἡδονῆς , ὅσπερ φησίν ·
οὐ γὰρ ἔγωγέ τι φημὶ τέλος χαριέστερον εἶναι ἢ ὅταν εὐφροσύνη μὲν ἔχῃ κατὰ δῆμον ἅπαντα , δαιτυμόνες δ ἀνὰ δώματ ἀκουάζωνται ἀοιδοῦ ἥμενοι ἑξείης , παρὰ δὲ πλήθωσι τράπεζαι σίτου καὶ κρειῶν , μέθυ δ ἐκ κρητῆρος ἀφύσσων οἰνοχόος παρέχῃσι καὶ ἐγχείῃ δεπάεσσιν .
τοῦτό τί μοι κάλλιστον ἐνὶ φρεσὶν εἴδεται εἶναι .
ὁ δὲ Μεγακλείδης φησὶ τὸν Ὀδυσσέα καθομιλοῦντα τοῖς καιροῖς ὑπὲρ τοῦ δοκεῖν ὁμοήθη τοῖς Φαίαξιν εἶναι τὸ ἁβροδίαιτον αὐτῶν ἀσπάζεσθαι , προπυθόμενον τοῦ Ἀλκίνου ·
αἰεὶ δ ἡμῖν δαίς τε φίλη κίθαρίς τε χοροί τε εἵματά τ ἐξημοιβὰ λοετρά τε θερμὰ καὶ εὐναί .
μόνως γὰρ οὕτως ᾠήθη ὧν ἤλπιζεν μὴ ἂν διαμαρτεῖν .
τοιοῦτός ἐστιν καὶ ὁ παραινῶν Ἀμφιλόχῳ τῷ παιδί   ·
ὦ τέκνον , ποντίου θηρὸς πετραίου χρωτὶ μάλιστα νόον προσφέρων πάσαις πολίεσσιν ὁμίλει ·
τῷ παρεόντι δ ἐπαινήσαις ἑκὼν ἄλλοτ  ἀλλοῖα φρόνει .
ὁμοίως φησὶν καὶ Σοφοκλῆς ἐν Ἰφιγενείᾳ   ·
νόει πρὸς ἀνδρί , σῶμα πουλύπους ὅπως πέτρᾳ , τραπέσθαι γνησίου φρονήματος .
καὶ ὁ Θέογνις   ·
πουλύπου ὀργὴν ἴσχε πολυπλόκου .
εἰσὶ δ οἵ φασι ταύτης εἶναι τῆς γνώμης τὸν Ὅμηρον , προτάττοντα τοῦ σπουδαίου βίου πολλάκις τὸν καθ ἡδονήν , λέγοντα ·
οἱ δὲ θεοὶ πὰρ Ζηνὶ καθήμενοι ἠγορόωντο χρυσέῳ ἐν δαπέδῳ , μετὰ δέ σφισι πότνια Ἥβη νέκταρ ἐῳνοχόει , τοὶ δὲ χρυσέοις δεπάεσσι δειδέχατ  ἀλλήλους .
καὶ ὁ Μενέλαος δὲ παρ αὐτῷ φησιν   ·
οὐδέ κεν ἡμέας ἄλλο διέκρινεν φιλέοντέ τε τερπομένω τε .
ἥμεθα δαινύμενοι κρέα τ ἄσπετα καὶ μέθυ ἡδύ .
διόπερ καὶ Ὀδυσσεὺς τρυφὴν καὶ λαγνείαν τέλος τοῦ βίου παρὰ τῷ Ἀλκινόῳ τίθεται .
διαβόητοι δὲ ἐπὶ τρυφῇ ἐγένοντο πρῶτοι πάντων ἀνθρώπων ΠΕΡΣΑΙ , ὧν καὶ οἱ βασιλεῖς ἐχείμαζον μὲν ἐν Σούσοις , ἐθέριζον δὲ ἐν Ἐκβατάνοις .
κληθῆναι δὲ τὰ Σοῦσά φησιν Ἀριστόβουλος καὶ Χάρης   διὰ τὴν ὡραιότητα τοῦ τόπου ·
σοῦσον γὰρ εἶναι τῇ Ἑλλήνων φωνῇ τὸ κρίνον .
ἐν Περσεπόλει δὲ διατρίβουσι τὸ φθινόπωρον καὶ ἐν Βαβυλῶνι τὸ λεῖπον τοῦ ἐνιαυτοῦ μέρος .
καὶ οἱ Πάρθων δὲ βασιλεῖς ἐαρίζουσι μὲν ἐν Ῥάγαις , χειμάζουσι δὲ ἐν Βαβυλῶνι , . . . . . .
τὸ λεῖπον τοῦ ἐνιαυτοῦ .
καὶ τὸ παράσημον δὲ ὃ ἐπετίθεντο τῇ κεφαλῇ οἱ τῶν Περσῶν βασιλεῖς οὐ δ αὐτὸ ἠρνεῖτο τὴν τῆς ἡδυπαθείας ἀπόλαυσιν .
κατεσκευάζετο γάρ , ὥς φησι Δίνων   , ἐκ σμύρνης καὶ τοῦ καλουμένου λαβύζου .
εὐῶδες δ ἐστὶν ἡ λάβυζος καὶ πολυτιμότερον τῆς σμύρνης .
ὁπότε δὲ καὶ ἀπὸ τοῦ ἅρματος κατίοι , φησί , βασιλεύς , οὔ τε καθήλλετο ὀλίγου ὄντος ἐπὶ τὴν γῆν τοῦ ὕψους οὔ τε διὰ χειρῶν ἐρειδόμενος , ἀλλ αἰεὶ αὐτῷ χρυσοῦς δίφρος ἐτίθετο καὶ τούτῳ ἐπιβαίνων κατῄει ·
καὶ ὁ βασιλέως διφροφόρος εἰς τοῦτο εἵπετο .
φυλάσσουσί τε αὐτὸν καὶ τριακόσιαι γυναῖκες , ὡς ἱστορεῖ ὁ Κυμαῖος Ἡρακλείδης ἐν αʹ Περσικῶν   .
αὗται δὲ τὰς μὲν ἡμέρας κοιμῶνται , ἵνα νυκτὸς ἐγρηγορῶσι , τῆς δὲ νυκτὸς ᾄδουσαι καὶ ψάλλουσαι διατελοῦσι λύχνων καιομένων ·
χρῆται δὲ αὐταῖς καὶ παλλακίσιν ὁ βασιλεὺς . . . . .
διὰ τῆς τῶν μηλοφόρων αὐλῆς .
ἦσαν δὲ οὗτοι τῶν δορυφόρων τῷ γένει πάντες Πέρσαι , ἐπὶ τῶν στυράκων μῆλα χρυσᾶ ἔχοντες , χίλιοι τὸν ἀριθμόν , ἀριστίνδην ἐκλεγόμενοι ἐκ τῶν μυρίων Περσῶν τῶν Ἀθανάτων καλουμένων .
καὶ διῄει διὰ τῆς τούτων αὐλῆς πεζὸς ὑποτιθεμένων ψιλοταπίδων Σαρδιανῶν , ἐφ ὧν οὐδεὶς ἄλλος ἐπέβαινεν ἢ βασιλεύς .
ὅτε δὲ εἰς τὴν ἐσχάτην αὐλὴν ἔλθοι , ἀνέβαινεν ἐπὶ τὸ ἅρμα , ἐνίοτε δὲ καὶ ἐφ ἵππον ·
πεζὸς δὲ οὐδέποτε ἑωράθη ἔξω τῶν βασιλείων .
εἰ δὲ ἐπὶ θήραν ἐξίοι , καὶ αἱ παλλακίδες αὐτῷ συνεξῄεσαν .
ὁ δὲ θρόνος ἐφ ᾧ ἐχρημάτιζεν καθήμενος χρυσοῦς ἦν , ὃν περιειστήκεσαν τέσσαρες κιονίσκοι λιθοκόλλητοι χρυσοῖ , ἐφ ὧν διετέτατο ἱμάτιον ποικίλον πορφυροῦν .
κλέαρχος δὲ ὁ Σολεὺς ἐν τετάρτῳ Βίων   προειπὼν περὶ τῆς Μήδων τρυφῆς καὶ ὅτι διὰ ταύτην πολλοὺς εὐνουχίσαιεν τῶν περικτιόνων , ἐπιφέρει καὶ τὴν παρὰ Μήδων γενέσθαι Πέρσαις μηλοφορίαν μὴ μόνων ὧν ἔπαθον τιμωρίαν , ἀλλὰ καὶ τῆς τῶν δορυφορούντων τρυφῆς εἰς ὅσον ἦλθον ἀνανδρίας ὑπόμνημα .
δύναται γάρ , ὡς ἔοικεν , ἡ παράκαιρος ἅμα καὶ μάταιος αὐτῶν περὶ τὸν βίον τρυφὴ καὶ τοὺς ταῖς λόγχαις καθωπλισμένους ἀγύρτας ἀποφαίνειν .
καὶ προελθὼν δὲ γράφει ·
τοῖς γοῦν πορίσασί τι αὐτῷ ἡδὺ βρῶμα διδοὺς ἆθλα τοῦ πορισθέντος οὐχ ἑτέραις ἡδύνων ταῦτα τιμαῖς παρετίθει , πολὺ δὲ μᾶλλον αὐτὸς ἀπολαύειν αὐτῶν , νοῦν οὐκ ἔχων ·
τοῦτο μὲν γάρ ἐστιν ὁ λεγόμενος , οἶμαι , Διὸς ἅμα καὶ βασιλέως ἐγκέφαλος .
χάρης δ ὁ Μιτυληναῖος ἐν τῇ πέμπτῃ τῶν περὶ Ἀλέξανδρον Ἱστοριῶν    εἰς τοῦτο , φησίν , ἧκον τρυφῆς οἱ τῶν Περσῶν βασιλεῖς ὥστε ἔχεσθαι τῆς βασιλικῆς κλίνης ὑπὲρ κεφαλῆς οἴκημά τι πεντάκλινον , ἐν ᾧ χρυσίου πεντακισχίλια διὰ παντὸς ἔκειτο τάλαντα , καὶ τοῦτο ἐκαλεῖτο προσκεφάλαιον βασιλικόν .
καὶ πρὸς ποδῶν ἕτερον οἴκημα τρίκλινον , οὗ τάλαντα τρισχίλια ἔκειτο ἀργυρίου , καὶ προσηγορεύετο βασιλικὸν ὑποπόδιον .
ἦν δ ἐν τῷ κοιτῶνι καὶ λιθοκόλλητος ἄμπελος χρυσῆ ὑπὲρ τῆς κλίνης  τὴν δ ἄμπελον ταύτην Ἀμύντας φησὶν ἐν τοῖς Σταθμοῖς   καὶ βότρυας ἔχειν ἐκ τῶν πολυτελεστάτων ψήφων συντεθειμένους  οὐ μακράν τε ταύτης ἀνακεῖσθαι κρατῆρα χρυσοῦν Θεοδώρου τοῦ Σαμίου ποίημα .
ἀγαθοκλῆς δ ἐν τρίτῳ περὶ Κυζίκου   ἐν Πέρσαις φησὶν εἶναι καὶ τὸ χρυσοῦν καλούμενον ὕδωρ .
εἶναι δὲ τοῦτο λιβάδας ἑβδομήκοντα , καὶ μηδένα πίνειν ἀπ αὐτοῦ ἢ μόνον βασιλέα καὶ τὸν πρεσβύτατον αὐτοῦ τῶν παίδων ·
τῶν δ ἄλλων ἐάν τις πίῃ , θάνατος ἡ ζημία .
ξενοφῶν δὲ ἐν ὀγδόῳ Παιδείας    ἐχρῶντο , φησίν , ἔτι τότε τῇ ἐκ Περσῶν παιδείᾳ καὶ τῇ Μήδων στολῇ καὶ ἁβρότητι .
νῦν δὲ τὴν μὲν ἐκ Περσῶν καρτερίαν περιορῶσιν ἀποσβεννυμένην , τὴν δὲ τῶν Μήδων μαλακίαν διασῴζονται .
σαφηνίσαι δὲ βούλομαι καὶ τὴν θρύψιν αὐτῶν .
ἐκείνοις γὰρ πρῶτον μὲν οὐκέτι τὰς εὐνὰς μόνον ἀρκεῖ μαλακῶς ὑποστόρνυσθαι , ἀλλ ἤδη καὶ τῶν κλινῶν τοὺς πόδας ἐπὶ ταπίδων τιθέασιν , ὅπως μὴ ἀντερείδῃ τὸ δάπεδον , ἀλλ ὑπείκωσιν αἱ τάπιδες .
καὶ μὴν τὰ πεττόμενα ἐπὶ τράπεζαν ὅσα τε πρότερον εὕρητο οὐδὲν αὐτῶν ἀφῄρηται ἄλλα τε καινὰ αἰεὶ ἐπιμηχανῶνται , καὶ ὄψα γε ὡσαύτως ·
καὶ γὰρ καινοποιητὰς ἀμφοτέρων τούτων κέκτηνται .
ἀλλὰ καὶ ἐν τῷ χειμῶνι οὐ μόνον κεφαλὴν καὶ σῶμα καὶ πόδας αὐτοῖς ἀρκεῖ ἐσκεπάσθαι , ἀλλὰ καὶ περὶ ἄκραις ταῖς χερσὶν χειρῖδας δασείας καὶ δακτυλήθρας ἔχουσιν .
ἔν γε μὴν τῷ θέρει οὐκ ἀρκοῦσιν αὐτοῖς οὔ θ αἱ τῶν δένδρων οὔ θ αἱ τῶν πετρῶν σκιαί , ἀλλ ἐν ταύταις ἑτέρας σκιάδας ἄνθρωποι μηχανώμενοι αὐτοῖς παρεστᾶσι .
κ ἀν τοῖς ἑξῆς δέ φησι περὶ αὐτῶν οὑτωσί   ·
νῦν δὲ στρώματα πλείω ἔχουσιν ἐπὶ τῶν ἵππων ἢ ἐπὶ τῶν εὐνῶν ·
οὐ γὰρ τῆς ἱππείας οὕτως ὡς τοῦ μαλακῶς καθῆσθαι ἐπιμέλονται .
καὶ   τοὺς θυρωροὺς δὲ καὶ τοὺς σιτοποιοὺς καὶ τοὺς ὀψοποιοὺς καὶ οἰνοχόους καὶ παρατιθέντας καὶ ἀναιροῦντας καὶ κατακοιμίζοντας καὶ ἀνιστάντας καὶ τοὺς κοσμητὰς οἳ ὑποχρίουσί τε καὶ ἐντρίβουσιν αὐτοὺς καὶ τ ἄλλα ῥυθμίζουσιν . . . .
λΥδΟΙ δὲ εἰς τοσοῦτον ἦλθον τρυφῆς ὡς καὶ πρῶτοι γυναῖκας εὐνουχίσαι , ὡς ἱστορεῖ Ξάνθος ὁ Λυδὸς ἢ ὁ τὰς εἰς αὐτὸν ἀναφερομένας ἱστορίας συγγεγραφὼσ  Διονύσιος δ ὁ Σκυτοβραχίων , ὡς Ἀρτέμων φησὶν ὁ Κασανδρεὺς ἐν τῷ περὶ Συναγωγῆς Βιβλίων   , ἀγνοῶν ὅτι Ἔφορος ὁ συγγραφεὺς μνημονεύει αὐτοῦ   ὡς παλαιοτέρου ὄντος καὶ Ἡροδότῳ τὰς ἀφορμὰς δεδωκότοσ  ὁ δ οὖν Ξάνθος ἐν τῇ δευτέρᾳ τῶν Λυδιακῶν   Ἀδραμύτην φησὶ τὸν Λυδῶν βασιλέα πρῶτον γυναῖκας εὐνουχίσαντα χρῆσθαι αὐταῖς ἀντὶ ἀνδρῶν εὐνούχων .
κλέαρχος δ ἐν τῇ τετάρτῃ περὶ Βίων    Λυδοί , φησί , διὰ τρυφὴν παραδείσους κατασκευασάμενοι καὶ ἀνηλίους αὐτοὺς ποιήσαντες ἐσκιατροφοῦντο , τρυφερώτερον ἡγησάμενοι τὸ μη δ ὅλως αὐτοῖς ἐπιπίπτειν τὰς τοῦ ἡλίου αὐγάς .
καὶ πόρρω προάγοντες ὕβρεως τὰς τῶν ἄλλων γυναῖκας καὶ παρθένους εἰς τὸν τόπον τὸν διὰ τὴν πρᾶξιν Ἁγνεῶνα κληθέντα συνάγοντες ὕβριζον .
καὶ τέλος τὰς ψυχὰς ἀποθηλυνθέντες ἠλλάξαντο τὸν τῶν γυναικῶν βίον , διόπερ καὶ γυναῖκα τύραννον ὁ βίος εὕρετο αὐτοῖς μίαν τῶν ὑβρισθεισῶν Ὀμφάλην ·
ἥτις πρώτη κατῆρξε μὲν τῆς εἰς Λυδοὺς πρεπούσης τιμωρίας .
τὸ γὰρ ὑπὸ γυναικὸς ἄρχεσθαι ὑβριζομένους σημεῖόν ἐστι βίας .
οὖσα οὖν καὶ αὐτὴ ἀκόλαστος καὶ ἀμυνομένη τὰς γενομένας αὐτῇ πρότερον ὕβρεις τοῖς ἐν τῇ πόλει δούλοις τὰς τῶν δεσποτῶν παρθένους ἐξέδωκεν ἐν ᾧ τόπῳ πρὸς ἐκείνων ὑβρίσθη ·
εἰς τοῦτον οὖν συναθροίσασα μετ ἀνάγκης συγκατέκλινε τοῖς δούλοις τὰς δεσποίνας .
ὅθεν οἱ Λυδοὶ τὸ πικρὸν τῆς πράξεως ὑποκοριζόμενοι τὸν τόπον καλοῦσιν Γλυκὺν Ἀγκῶνα .
οὐ μόνον δὲ Λυδῶν γυναῖκες ἄφετοι οὖσαι τοῖς ἐντυχοῦσιν , ἀλλὰ καὶ Λοκρῶν τῶν Ἐπιζεφυρίων , ἔτι δὲ τῶν περὶ Κύπρον καὶ πάντων ἁπλῶς τῶν ἑταιρισμῷ τὰς ἑαυτῶν κόρας ἀφοσιούντων , παλαιᾶς τινος ὕβρεως ἔοικεν εἶναι πρὸς ἀλήθειαν ὑπόμνημα καὶ τιμωρίας .
πρὸς ἣν εἷς τῶν Λυδῶν εὐγενὴς ἀνὴρ ὁρμήσας καὶ τῇ παρ αὐτοῖς Μίδου βασιλείᾳ βαρυνθείς , τοῦ μὲν Μίδου ὑπ ἀνανδρίας καὶ τρυφῆς ἐν πορφύρᾳ κειμένου καὶ ταῖς γυναιξὶν ἐν τοῖς ἱστοῖς συνταλασιουργοῦντος , Ὀμφάλης δὲ πάντας τοὺς συγκατακλιθέντας αὑτῇ ξενοκτονούσης , ἀμφοτέρους ἐκόλασε , τὸν μὲν ὑπὸ ἀπαιδευσίας κεκωφημένον τῶν ὤτων ἐξελκύσας , ὃς διὰ τὴν τοῦ φρονεῖν ἔνδειαν τοῦ πάντων ἀναισθητοτάτου ζῴου τὴν ἐπωνυμίαν ἔσχε ·
τὴν δὲ . . . . .
πρῶτοι δὲ Λυδοὶ καὶ τὴν καρύκην ἐξεῦρον , περὶ ἧς τῆς σκευασίας οἱ τὰ Ὀψαρτυτικὰ συνθέντες εἰρήκασιν , Γλαῦκός τε ὁ Λοκρὸς καὶ Μίθαικος καὶ Διονύσιος Ἡρακλεῖδαί τε δύο γένος Συρακόσιοι καὶ Ἆγις καὶ Ἐπαίνετος καὶ Διονύσιος ἔτι τε Ἡγήσιππος καὶ Ἐρασίστρατος καὶ Εὐθύδημος καὶ Κρίτων , πρὸς τούτοις δὲ Στέφανος , Ἀρχύτας , Ἀκεσίας , Διοκλῆς , Φιλιστίων .
τοσούτους γὰρ οἶδα γράψαντας Ὀψαρτυτικά .
καὶ κάνδαυλον δέ τινα ἔλεγον οἱ Λυδοί , οὐχ ἕνα ἀλλὰ τρεῖς ·
οὕτως ἐξήσκηντο πρὸς τὰς ἡδυπαθείας .
γίνεσθαι δ αὐτόν φησιν ὁ Ταραντῖνος Ἡγήσιππος ἐξ ἑφθοῦ κρέως καὶ κνηστοῦ ἄρτου καὶ Φρυγίου τυροῦ ἀνήθου τε καὶ ζωμοῦ πίονος .
μνημονεύει δ αὐτοῦ Ἄλεξις ἐν Παννυχίδι ἢ Ἐρίθοις ·
μάγειρος δ ἐστὶν ὁ προσδιαλεγόμενος   ·
ὅτι δέ σοι παρὰ τοῦτο κάνδαυλόν τινα παραθήσομεν . Β. κάνδαυλον ;
οὐκ ἐδήδοκα κάνδαυλον οὐ δ ἀκήκο  οὐδεπώποτε . Α. θαυμαστὸν ἐμὸν εὕρημα ·
πάνυ πολὺν δ ἐγὼ ἐὰν παραθῶ σοι , προσκατέδει τοὺς δακτύλους αὐτῷ γε χαίρων .
ἔρια μὲν ποιήσομεν  Β. ἄνθρωπε , ποίει λευκὰ καὶ βλέπεις . . . Α. ἐπὰν ἀπὸ τῶν κοινῶν ταρίχους ἰχθύων , κρεῶν , βατανίων εὐθέως . . . .
δίπυρον παραθήσεις , ᾠὸν ἐπιτετμημένον , πῦον , μέλιτος ὀξύβαφον , ἀποταγηνιῶ τυροῦ τροφάλια χλωρὰ Κυθνίου παρατεμὼν βοτρύδιόν τι , χόριον , ἐν ποτηρίῳ γλυκύν ·
τὸ τοιοῦτον γὰρ ἀεί πως μέρος ἐπιπαίζεται , κεφαλὴ δὲ δείπνου γίνεται . Β. ἄνθρωπ  ἐπίπαιζε ·
μόνον ἀπαλλάγηθί μου . . . .
κανδαύλους λέγων καὶ χόρια καὶ βατάνια πᾶσαν . . . .
τὴν ἡδονήν .
μνημονεύει τοῦ κανδαύλου καὶ Φιλήμων ἐν Παρεισιόντι οὕτως   ·
τοὺς ἐν τῇ πόλει μάρτυρας ἔχω γὰρ ὅτι μόνος φύσκην ποιῶ , κάνδαυλον , ᾠά , θρῖον ἐνστενω .
τί . . .
τούτων διάπτωμ  ἐγένετ ἢ ἁμάρτημα τί ;
καὶ Νικόστρατος ἐν Μαγείρῳ   ·
ὃς μέλανα ποιεῖν ζωμὸν οὐκ ἠπίστατο , θρῖον δὲ καὶ κάνδαυλον .
καὶ Μένανδρος Τροφωνίῳ   ·
ἰωνικὸς πλούταξ ·
ὑποστάσεις ποιῶν , κάνδαυλον , ὑποβινητιῶντα βρώματα .
καὶ εἰς τοὺς πολέμους δὲ ἐξιόντες οἱ Λυδοὶ παρατάττονται μετὰ συρίγγων καὶ αὐλῶν , ὥς φησιν Ἡρόδοτος   .
καὶ Λακεδαιμόνιοι δὲ μετ αὐλῶν ἐξορμῶσιν ἐπὶ τοὺς πολέμους , καθάπερ Κρῆτες μετὰ λύρας .
ἡρακλείδης δ ὁ Κυμαῖος ὁ τὰ Περσικὰ συγγράψας ἐν τοῖς ἐπιγραφομένοις Παρασκευαστικοῖς   εἰπὼν ὡς ὁ ἐν τῇ λιβανοφόρῳ χώρᾳ βασιλεὺς αὐτόνομός τέ ἐστι καὶ οὐδενὸς ὑπήκοος , γράφει καὶ ταῦτα ·
οὗτος δ ὑπερβάλλει τῇ τρυφῇ καὶ ῥᾳθυμίᾳ .
διατρίβει τε γὰρ αἰεὶ ἐν τοῖς βασιλείοις ἐν τρυφῇ καὶ δαπάνῃ τὸν βίον διάγων καὶ πράττει οὐ δὲ ἓν πρᾶγμα αὐτὸσ οὐ δὲ πολλοῖς πλησιάζει , ἀλλὰ δικαστὰς ἀποδεικνύει ·
καὶ ἐάν τις αὐτοὺς ἡγῆται μὴ δικαίως δεδικακέναι , ἔστι θυρὶς ἐν τῷ ὑψηλοτάτῳ τῶν βασιλείων καὶ αὕτη ἁλύσει δέδεται .
ὁ οὖν ἡγούμενος ἀδίκως δεδικάσθαι ἐπιλαμβάνεται τῆς ἁλύσεως καὶ ἕλκει τὴν θυρίδα , καὶ ὁ βασιλεὺς ἐπειδὰν αἴσθηται εἰσκαλεῖ καὶ αὐτὸς δικάζει .
καὶ ἐὰν φαίνωνται οἱ δικασταὶ ἀδίκως δικάσαντες , ἀποθνῄσκουσιν ·
ἐὰν δὲ δικαίως , ὁ κινήσας τὴν θυρίδα ἀπόλλυται .
τὰ δ ἀναλώματα λέγεται τῆς ἡμέρας εἰς τὸν βασιλέα καὶ τὰς περὶ αὐτὸν γυναῖκας καὶ φίλους γίνεσθαι τάλαντα πεντεκαίδεκα Βαβυλώνια .
παρὰ δὲ ΤΥΡΡΗΝΟΙΣ ἐκτόπως τρυφήσασιν ἱστορεῖ Τίμαιος ἐν τῇ αʹ   ὅτι αἱ θεράπαιναι γυμναὶ τοῖς ἀνδράσι διακονοῦνται .
θεόπομπος δὲ ἐν τῇ τεσσαρακοστῇ τρίτῃ τῶν Ἱστοριῶν   καὶ νόμον εἶναί φησιν παρὰ τοῖς Τυρρηνοῖς κοινὰς ὑπάρχειν τὰς γυναῖκας ·
ταύτας δ ἐπιμελεῖσθαι σφόδρα τῶν σωμάτων καὶ γυμνάζεσθαι πολλάκις καὶ μετ ἀνδρῶν , ἐνίοτε δὲ καὶ πρὸς ἑαυτάς ·
οὐ γὰρ αἰσχρὸν εἶναι αὐταῖς φαίνεσθαι γυμναῖς .
δειπνεῖν δὲ αὐτὰς οὐ παρὰ τοῖς ἀνδράσι τοῖς ἑαυτῶν , ἀλλὰ παρ οἷς ἂν τύχωσι τῶν παρόντων , καὶ προπίνουσιν οἷς ἂν βουληθῶσιν .
εἶναι δὲ καὶ πιεῖν δεινὰς καὶ τὰς ὄψεις πάνυ καλάς .
τρέφειν δὲ τοὺς Τυρρηνοὺς πάντα τὰ γινόμενα παιδία , οὐκ εἰδότας ὅτου πατρός ἐστιν ἕκαστον .
ζῶσι δὲ καὶ οὗτοι τὸν αὐτὸν τρόπον τοῖς θρεψαμένοις , πότους τὰ πολλὰ ποιούμενοι καὶ πλησιάζοντες ταῖς γυναιξὶν ἁπάσαις .
οὐδὲν δ αἰσχρόν ἐστι Τυρρηνοῖς οὐ μόνον αὐτοὺς ἐν τῷ μέσῳ τι ποιοῦντας , ἀλλ οὐ δὲ πάσχοντας . . . .
ἐπιχώριον γὰρ καὶ τοῦτο παρ αὐτοῖς ἐστι .
καὶ τοσούτου δέουσιν αἰσχρὸν ὑπολαμβάνειν ὥστε καὶ λέγουσιν , ὅταν ὁ μὲν δεσπότης τῆς οἰκίας ἀφροδισιάζηται , ζητῇ δέ τις αὐτόν , ὅτι πάσχει τὸ καὶ τό , προσαγορεύοντες αἰσχρῶς τὸ πρᾶγμα .
ἐπειδὰν δὲ συνουσιάζωσι καθ ἑταιρίας ἢ κατὰ συγγενείας , ποιοῦσιν οὕτως ·
πρῶτον μὲν ὅταν παύσωνται πίνοντες καὶ μέλλωσι καθεύδειν , εἰσάγουσι παρ αὐτοὺς οἱ διάκονοι τῶν λύχνων ἔτι καιομένων ὁτὲ μὲν ἑταίρας , ὁτὲ δὲ παῖδας πάνυ καλούς , ὁτὲ δὲ καὶ γυναῖκας ·
ὅταν δὲ τούτων ἀπολαύσωσιν , αὖθις νεανίσκους ἀκμάζοντας , οἳ πλησιάζουσιν αὐτοὶ ἐκείνοις .
ἀφροδισιάζουσιν δὲ καὶ ποιοῦνται τὰς συνουσίας ὁτὲ μὲν ὁρῶντες ἀλλήλους , ὡς δὲ τὰ πολλὰ καλύβας περιβάλλοντες περὶ τὰς κλίνας , αἳ πεπλεγμέναι μέν εἰσιν ἐκ ῥάβδων , ἐπιβέβληται δ ἄνωθεν ἱμάτια .
καὶ πλησιάζουσι μὲν σφόδρα καὶ ταῖς γυναιξί , πολὺ μέντοι γε μᾶλλον χαίρουσι συνόντες τοῖς παισὶ καὶ τοῖς μειρακίοις .
καὶ γὰρ γίνονται παρ αὐτοῖς πάνυ καλοὶ τὰς ὄψεις , ἅτε τρυφερῶς διαιτώμενοι καὶ λεαινόμενοι τὰ σώματα .
πάντες δὲ οἱ πρὸς ἑσπέραν οἰκοῦντες βάρβαροι πιττοῦνται καὶ ξυροῦνται τὰ σώματα ·
καὶ παρά γε τοῖς Τυρρηνοῖς ἐργαστήρια κατεσκεύασται πολλὰ καὶ τεχνῖται τούτου τοῦ πράγματός εἰσιν , ὥσπερ παρ ἡμῖν οἱ κουρεῖς .
παρ οὓς ὅταν εἰσέλθωσιν , παρέχουσιν ἑαυτοὺς πάντα τρόπον , οὐθὲν αἰσχυνόμενοι τοὺς ὁρῶντας οὐ δὲ τοὺς παριόντας .
χρῶνται δὲ τούτῳ τῷ νόμῳ πολλοὶ καὶ τῶν Ἑλλήνων τῶν τὴν Ἰταλίαν οἰκούντων , μαθόντες παρὰ Σαυνιτῶν καὶ Μεσαπίων .
ὑπὸ δὲ τῆς τρυφῆς οἱ Τυρρηνοί , ὡς Ἄλκιμος ἱστορεῖ   , πρὸς αὐλὸν καὶ μάττουσιν καὶ πυκτεύουσι καὶ μαστιγοῦσιν .
διαβόητοι δ εἰσὶν ἐπὶ τρυφῇ καὶ αἱ τῶν Σικελῶν τράπεζαι , οἵτινες καὶ τὴν παρ αὐτοῖς θάλατταν λέγουσιν εἶναι γλυκεῖαν , χαίροντες τοῖς ἐξ αὐτῆς γινομένοις ἐδέσμασιν , ὥς φησι Κλέαρχος ἐν πέμπτῳ Βίων   .
περὶ δὲ ΣΥΒΑΡΙΤΩΝ τί δεῖ καὶ λέγειν ;
παρ οἷς πρώτοις εἰσήχθησαν εἰς τὰ βαλανεῖα λουτροχόοι καὶ παραχύται πεπεδημένοι , τοῦ μὴ θᾶττον ἰέναι καὶ ὅπως μὴ σπεύδοντες κατακαίωσι τοὺς λουομένους .
πρῶτοι δὲ Συβαρῖται καὶ τὰς ποιούσας ψόφον τέχνας οὐκ ἐῶσιν ἐπιδημεῖν τῇ πόλει , οἷον χαλκέων καὶ τεκτόνων καὶ τῶν ὁμοίων , ὅπως αὐτοῖς πανταχόθεν ἀθόρυβοι ὦσιν οἱ ὕπνοι ·
οὐκ ἐξῆν δ οὐδ  ἀλεκτρυόνα ἐν τῇ πόλει τρέφεσθαι .
ἱστορεῖ δὲ περὶ αὐτῶν Τίμαιος   ὅτι ἀνὴρ Συβαρίτης εἰς ἀγρόν ποτε πορευόμενος ἔφη ἰδὼν τοὺς ἐργάτας σκάπτοντας αὐτὸς ῥῆγμα λαβεῖν ·
πρὸς ὃν ἀποκρίνασθαί τινα τῶν ἀκουσάντων  αὐτὸς δὲ σοῦ διηγουμένου ἀκούων πεπονεκέναι τὴν πλευράν .
ἐν Κρότωνι δὲ σκάπτοντί τινι τὴν τῶν ἀθλούντων κόνιν ἐπιστάντες τινὲς Συβαριτῶν ἐθαύμαζον λέγοντες , εἰ τηλικαύτην ἔχοντες πόλιν οἰκέτας μὴ κέκτηνται τοὺς σκάψοντας ἑαυτοῖς τὴν παλαίστραν .
ἄλλος δὲ Συβαρίτης παραγενόμενος εἰς Λακεδαίμονα καὶ κληθεὶς εἰς φιδίτιον , ἐπὶ τῶν ξύλων κατακείμενος καὶ δειπνῶν μετ αὐτῶν , πρότερον μὲν ἔφη καταπεπλῆχθαι τὴν τῶν Λακεδαιμονίων πυνθανόμενος ἀνδρείαν , νῦν δὲ θεασάμενος νομίζειν μηδὲν τῶν ἄλλων αὐτοὺς διαφέρειν .
καὶ γὰρ τὸν ἀνανδρότατον μᾶλλον ἂν ἑλέσθαι ἀποθανεῖν ἢ τοιοῦτον βίον ζῶντα καρτερεῖν .
ἔθος δὲ παρ αὐτοῖς καὶ τοὺς παῖδας μέχρι τῆς τῶν ἐφήβων ἡλικίας ἁλουργίδας τε φορεῖν καὶ πλοκαμῖδας ἀναδεδεμένους χρυσοφορεῖν .
ἐπιχωριάζειν δὲ παρ αὐτοῖς διὰ τὴν τρυφὴν ἀνθρωπάρια μικρὰ καὶ τοὺς σκοπαίους , ὥς φησιν ὁ Τίμαιος   , τοὺς καλουμένους παρά τισι στίλπωνας καὶ κυνάρια Μελιταῖα , ἅπερ αὐτοῖς καὶ ἕπεσθαι εἰς τὰ γυμνάσια .
πρὸς οὓς καὶ τοὺς ὁμοίους τούτοις Μασσανάσσης ὁ τῶν Μαυρουσίων βασιλεὺς ἀπεκρίνατο , ὥς φησι Πτολεμαῖος ἐν ὀγδόῳ Ὑπομνημάτων   , ζητοῦσιν συνωνεῖσθαι πιθήκους ·
παρ  ὑμῖν , ὦ οὗτοι , αἱ γυναῖκες οὐ τίκτουσιν παιδία ;
παιδίοις γὰρ ἔχαιρεν ὁ Μασσανάσσης καὶ εἶχεν παρ αὑτῷ τρεφόμενα τῶν υἱῶν  πολλοὶ δὲ ἦσαν  τὰ τέκνα καὶ τῶν θυγατέρων ὁμοίως .
καὶ πάντα ταῦτα αὐτὸς ἔτρεφεν μέχρι τριῶν ἐτῶν ·
μεθ ἃ ἀπέπεμπε πρὸς τοὺς γεγεννηκότας , παραγινομένων ἄλλων .
τὰ δ αὐτὰ ἔφη καὶ Εὔβουλος ὁ κωμικὸς ἐν Χάρισιν οὕτως   ·
καὶ γὰρ πόσῳ κάλλιον , ἱκετεύω , τρέφειν ἄνθρωπον ἔστ ἄνθρωπον , ἂν ἔχῃ βίον , ἢ χῆνα πλατυγίζοντα καὶ κεχηνότα ἢ στρουθὸν ἢ πίθηκον , ἐπίβουλον κακόν .
καὶ Ἀθηνόδωρος δὲ ἐν τῷ περὶ Σπουδῆς καὶ Παιδιᾶς Ἀρχύταν φησὶ τὸν Ταραντῖνον πολιτικὸν ἅμα καὶ φιλόσοφον γενόμενον πλείστους οἰκέτας ἔχοντα αἰεὶ τούτοις παρὰ τὴν δίαιταν ἀφιεμένοις εἰς τὸ συμπόσιον ἥδεσθαι .
ἀλλ οἱ Συβαρῖται ἔχαιρον τοῖς Μελιταίοις κυνιδίοις καὶ ἀνθρώποις οὐκ ἀνθρώποις .
ἐφόρουν δ οἱ Συβαρῖται καὶ ἱμάτια Μιλησίων ἐρίων πεποιημένα ·
ἀφ ὧν δὴ καὶ αἱ φιλίαι ταῖς πόλεσιν ἐγένοντο , ὡς ὁ Τίμαιος ἱστορεῖ   .
ἠγάπων γὰρ τῶν μὲν ἐξ Ἰταλίας Τυρρηνούς , τῶν δ ἔξωθεν τοὺς Ἴωνας , ὅτι τρυφῇ προσεῖχον .
οἱ δ ἱππεῖς τῶν Συβαριτῶν ὑπὲρ τοὺς πεντακισχιλίους ὄντες ἐπόμπευον ἔχοντες κροκωτοὺς ἐπὶ τοῖς θώραξιν , καὶ τοῦ θέρους οἱ νεώτεροι αὐτῶν εἰς τὰ τῶν Νυμφῶν λουτρὰ τῶν Λουσιάδων ἀποδημοῦντες διετέλουν μετὰ πάσης τρυφῆς .
οἱ δ εὔποροι αὐτῶν ὁπότε εἰς ἀγρὸν μεταβάλλοιεν , καίπερ ἐπὶ ζευγῶν πορευόμενοι τὴν ἡμερησίαν πορείαν ἐν τρισὶν ἡμέραις διήνυον .
ἦσαν δέ τινες αὐτοῖς καὶ τῶν εἰς τοὺς ἀγροὺς φερουσῶν ὁδῶν κατάστεγοι .